ไฟแนนซ์ทูเดย์
โดย...ช.ชดา
29 ต.ค. 2565

โดย...ช.ชดา
ผลการประเมินคุณธรรมและความโปร่งใสในการดำเนินงานของหน่วยงานภาครัฐ หรือ ITA จากความเห็นประชาชนประจำปี 2559 ปรากฏว่า “กรมธนารักษ์” หน่วยงานในสังกัดกระทรวงการคลัง ได้รับการประเมินติดอันดับที่ 2 ว่าโปร่งใสมากที่สุด ก็ถือว่าเป็นรางวัลแห่งความภาคภูมิใจของคนทำงาน
คนสวยใจดี พิตราภรณ์ บุณยรัตพันธุ์ รองกรรมการผู้จัดการ บริษัท เมืองไทยประกันชีวิต พร้อมเพื่อนพ้องชาวสาธิตเกษตรรุ่นที่ 6 ร่วมบำเพ็ญสาธารณประโยชน์ในการดูแลผู้ที่มาเป็นจิตอาสา ทำความดีถวายพระบาทสมเด็จพระปรมินทรมหาภูมิพลอดุลยเดช เป็นโครงการที่ทำมาพักใหญ่ เหล่าคุณลุงคุณป้าจะใช้วันเสาร์ อาทิตย์พากันทำแซนด์วิชหมูหยองน้ำพริกเผาและข้าวต้มมัดไปแจกพี่วินมอเตอร์ไซค์ เจ้าหน้าที่ตำรวจ ทหาร ฯลฯ  อิ่มทั้งคนรับ สุขใจทั้งคนให้
วิชา กุลกอบเกียรติ ผู้อำนวยการอาวุโสสายงานสื่อสารและบริหารแบรนด์ ธนาคารธนชาต ใช้สูตร โลว์คราฟต์ ไม่ทานแป้ง น้ำหนักลดฮวบ 2 เดือน สิบกว่ากิโลกรัม “พี่ต๋อง” บอกได้สุขภาพดีคืนมาแถมได้รูปร่างใหม่อีกด้วย ตอนนี้ผอมเพรียวเฟี้ยวฟ้าวเลยค่า